PATVIRTINTA

 Vilniaus rajono savivaldybės administracijos

 direktoriaus 2017 m. birželio 8 d. įsakymu

 Nr. A27(1)- 1386

 1 priedas

(Vilniaus rajono savivaldybės administracijos direktoriaus 2022 m. birželio 7 d. įsakymo Nr. A27(1)-1615 redakcija)

**Daugiabučių namų bendroJO naudojimo objektus remontuoti, rekonstruoti ir atnaujinti (modernizuoti) FINANSAVIMO teikimo KOMISIJOS nuostatai**

1. **BENDROSIOS NUOSTATOS**

1. Daugiabučių namų bendrojo naudojimo objektus remontuoti, rekonstruoti ir atnaujinti (modernizuoti) finansavimo teikimo komisijos (toliau - Komisija) nuostatai (toliau - Nuostatai) reglamentuoja Komisijos sudarymą, jos darbo organizavimą, uždavinius ir funkcijas, teises, pareigas ir atsakomybę.

2. Komisija savo veikloje vadovaujasi Vilniaus rajono savivaldybės tarybos 2017-04-27 sprendimu Nr. T3-187 patvirtintu Daugiabučių namų bendrojo naudojimo objektų remonto, rekonstravimo ir atnaujinimo (modernizavimo) finansavimo tvarkos aprašu (toliau – Tvarkos aprašas), šiais nuostatais ir kitais teisės aktais.

3. Komisija savo sprendimus priima laikydamasi nešališkumo, objektyvumo, lygiateisiškumo ir nediskriminavimo principų. Komisijos narys privalo informuoti komisiją ir nusišalinti, kai posėdyje svarstomi klausimai, galintys sukelti viešųjų ir privačių interesų konfliktą, o jeigu jis to nepadaro, sprendimą nušalinti komisijos narį nuo atitinkamo klausimo svarstymo priima komisijos pirmininkas. Apie tai pažymima komisijos posėdžio protokole. Komisijos nariai pasirašo nešališkumo deklaraciją (pridedama).

4. Atsižvelgiant į komisijos pateiktus pasiūlymus finansavimas skiriamas Vilniaus rajono savivaldybės administracijos direktoriaus įsakymu.

1. **KOMISIJOS FUNKCIJOS IR TEISĖS**

 5. Komisija nagrinėja pagal Tvarkos aprašą pateiktas daugiabučių namų butų ir kitų patalpų savininkų, pageidaujančių, kad būtų atliktas daugiabučio namo bendrojo naudojimo objektų remontas, rekonstravimas ir (ar) atnaujinimas (toliau – Pareiškėjas), paraiškas dėl finansavimo teikimo (toliau – Paraiška) ir kitus pagal Tvarkos aprašą bei Daugiabučių namų bendrojo naudojimo objektų remonto, rekonstravimo ir atnaujinimo (modernizavimo) finansavimo sutartį pateikiamus dokumentus.

6. Komisija turi teisę:

6.1. atsisakyti Paraiškos svarstymo, jei nepateikti visi Tvarkos aprašo 10 p. nurodyti dokumentai;

6.2. gauti papildomą informaciją arba prašyti tikslinti duomenis, reikalingus sprendimui priimti;

6.3. teikti Vilniaus rajono savivaldybės administracijai pasiūlymus dėl finansavimo daugiabučių namų bendro naudojimo objektams remontuoti, rekonstruoti ir atnaujinti (modernizuoti) skyrimo ir lėšų pervedimo;

6.4. atmesti paraišką, kai Pareiškėjas neatitinka Tvarkos apraše nurodytų sąlygų, nepateikia Komisijos paprašytos papildomos informacijos, jeigu gaunama informaciją apie Pareiškėjo galimai pateiktus netikslius duomenis arba kai finansavimui nėra pakankamai lėšų, informuojant Pareiškėją raštu;

6.5. vertinti Daugiabučių namų bendrojo naudojimo objektų remonto, rekonstravimo ir atnaujinimo (modernizavimo) finansavimo sutarties sąlygų įvykdymą.

**III. KOMISIJOS DARBO ORGANIZAVIMAS**

7. Administracijos direktoriaus įsakymu sudaryta Komisija yra nuolatinė. Komisija sudaroma iš ne mažiau kaip 5 Komisijos narių – Komisijos pirmininko, Komisijos pirmininko pavaduotojo ir bent 3 Komisijos narių, kurie gali dalyvauti Komisijos darbe tik pasirašę Komisijos nario nešališkumo deklaraciją (pridedama).

8. Komisijos darbą organizuoja Komisijos pirmininkas, jo nesant – Komisijos pirmininko pavaduotojas.

9. Esant poreikiui į Komisijos posėdžius gali būti kviečiami kviestiniai asmenys: suinteresuotų institucijų atstovai, pareiškėjai ir kiti.

10. Komisijos sprendimai yra teisėti, jei posėdyje dalyvauja daugiau kaip pusė jos narių.

11. Komisijos sprendimai priimami paprasta visų posėdyje dalyvavusių komisijos narių balsų dauguma. Balsams pasiskirsčius po lygiai, sprendimą lemia Komisijos pirmininko balsas.

12. Komisijos posėdžiai organizuojami pagal poreikį.

13. Komisijos sekretorius teikia posėdžio darbotvarkę ir teikiamų nagrinėti Paraiškų kopijas Komisijos nariams ne vėliau kaip prieš 3 (tris) darbo dienas iki posėdžio dienos. Su papildoma informacija Komisijos nariai gali susipažinti kreipęsi į Komisijos sekretorių.

14. Komisijos nariai ir kviestiniai asmenys privalo laikytis Lietuvos Respublikos asmens duomenų teisinės apsaugos įstatymo nuostatų.

15. Komisija, išnagrinėjusi pateiktą Paraišką ir nustačiusi, jog ji atitinka visus Tvarkos apraše numatytus reikalavimus bei sudėtį, ne vėliau kaip per 8 (aštuonias) darbo dienas nuo Komisijos posėdžio dienos parengia pasiūlymą dėl finansavimo skyrimo, kuris įforminamas Komisijos posėdžio protokolu ir pateikia jį Administracijos direktoriui.

16. Komisijos posėdžius protokoluoja ir tvarko visą dokumentaciją Komisijos sekretorius.

17. Komisijos protokolą pasirašo Komisijos sekretorius ir pirmininkas.

18. Pasirašytas protokolas teikiamas Administracijos direktoriui, kuris ne vėliau kaip per 5 darbo dienas nuo Komisijos pasiūlymo pateikimo dienos priima sprendimą dėl finansavimo skyrimo.

 Daugiabučių namų bendrojo naudojimo objektus

 remontuoti, rekonstruoti ir atnaujinti (modernizuoti)

 finansavimo teikimo komisijos nuostatų

 priedas

**(Daugiabučių namų bendrojo naudojimo objektus remontuoti, rekonstruoti ir atnaujinti (modernizuoti) finansavimo teikimo komisijos nario nešališkumo deklaracijos forma)**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Komisijos nario vardas, pavardė)*

**DAUGIABUČIŲ NAMŲ BENDROJO NAUDOJIMO OBJEKTUS REMONTUOTI, REKONSTRUOTI IR ATNAUJINTI (MODERNIZUOTI) FINANSAVIMO TEIKIMO KOMISIJOS NARIO NEŠALIŠKUMO DEKLARACIJA**

20\_\_ m. \_\_\_\_\_\_\_\_\_\_\_\_\_d.

Vilnius

Būdamas (-a) Daugiabučių namų bendrojo naudojimo objektus remontuoti, rekonstruoti ir atnaujinti (modernizuoti) finansavimo teikimo komisijos (toliau – Komisija) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pasižadu ir įsipareigoju:

 *(pirmininku, nariu)*

1. Laikytis lygiateisiškumo, nešališkumo, skaidrumo, viešumo, konfidencialumo principų bei objektyviai atlikti Komisijos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_funkcijas ir pareigas.

 *(pirmininko, nario)*

2. Nusišalinti, jeigu dėl Komisijos posėdyje svarstomo klausimo galėtų kilti viešųjų ir privačių interesų konfliktas.

Man išaiškinta, kad asmenys, susiję su manimi santuokos, artimos giminystės ar svainystės ryšiais, yra: tėvai (įtėviai), broliai, seserys ir jų vaikai, seneliai, sutuoktiniai, vaikai (įvaikiai), jų sutuoktiniai ir jų vaikai, taip pat sutuoktinių tėvai, broliai, seserys ir jų vaikai.

\_\_\_\_\_\_\_\_\_\_\_\_\_\_\_\_\_\_\_\_\_\_\_                                            \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(parašas)                                              (vardas ir pavardė)*